**Baggrundsinformation:** Indenrigs- og sundhedsminister Sophie Løhde udpegede i slutningen af marts 2023 ni medlemmer til en Sundhedsstrukturkommission, som fik til opgave at gentænke hele sundhedsvæsenets organisering. Sundhedsstrukturkommissionens arbejde er nu færdigt i form af en 600 sider lang rapport, der indeholder anbefalinger til nyindretning af sundhedsvæsenet. Rapporten ændrer ikke på, at der fortsat vil være hjemmepleje, plejecentre og sundhedsydelser som i dag, men den indeholder flere forskellige bud på, hvordan hospitalerne, kommunerne og de almene læger fremover kan fordele opgaverne, og hvem der i fremtiden kan have det overordnede ansvar for, at de bliver udført.